Kupimirana (Symmetry)- iri izwi rinotaura kuti chiumbwa chine zvikamu zvakafanana pazvinhu zvose: kukura kwakaita magonyo, uwandu hwemativi, nhambwe dziri pamativi, uye kuringana kwakaita mativi nemagonyo. Zvikamu izvi zvinofananidzwa maringe neAkiso dzichatsanangurwa mberi. Shoko rokuti kupimirana rinobva pakuti chikamu chimwe nechimwe chinoita kunge chidhindo chechimwe - takapima chikamu chokutanga zvakafanana nokunge tapima chikamu chepiri. Kumipirana kunotsangudza zvizere chinyorwa chine zita irori.

Kirsty Coventry ishasha yekushambira anomirira nyika yeZimbabwe. Muzvare uyu ndewerudzi rweVarungu. Akakunda kuOlympics dzakaitwa kuChina akashongedzwa nemenduru ye gold.

Ubando kana kubanda (ache, pain, throb) zvinoreva marwadzo aya akanyanya seanoita zino kana nzeve .Zvinobanda ndizvo izvi zvinoti musoro nezino nomusana nenzeve: these are things that ache: head, tooth, back and ear.

Shoko rokuti gukuravhu (soil erosion) rinoreva kutakurwa kwevhu kubva panzvimbo pari richikukurwa nemvura yekunaya kana nemhepo. Gukuravhu rinokonzera kuti nzizi nehova dzizare nevhu dzichigumisidza dzapwa sezvakaita rwizi Save mune dzimwe nzvimbo.

Shoko rokuti kurunda rinoreva kuronga zvinhu zvakaita mutsetse panzvimbo - arrange in line. Vamwe vatauri vanoti kundanda kana kuti kundandisa.

Rusape iguta diki riri muZimbabwe. Rinowanikwa mudunhu raMakoni muManicaland nechekumabvazuva eZimbabwe. Rinowanikwa 170 km kubva muHarare guta guru reZimbabwe mumugwagwa A-3 unobatanidza Harare neMutare. Rusape iri 1,410 m pamusoro penyanza.

Mikova iri mukati menyika inosanganisira: Harare Airport; Joshua Nkomo Airport neVictoria Falls Airport; iyi mikova yendege. Panzvimbo idzi ndipo panopinda napo vanhu nezvinhu zviri kuuya nendege.

Mhodzi (seed) inhengo yedzinde inokura pane ruva mumadzinde mazhinji inova ndiyo inomera kana ichinge yadyarwa muvhu pane mvura. Shoko iri rinoshandiswa kureva mbeu dzemichero inoti: manhanga, manwiwa, mapudzi; magwavha. Izwi iri rinoshanda kana mbeu dziri mukati memuchero uye dzichiwanikwa dzakawanda mumuchero umwe.

Shoko rokuti kuravana (to do in turns; alternate) rinoreva kuita basa kana kugara chigaro nemutowo wokuti vanhu vanopana majanha ekubata basa iri kana kutonga pachigaro ichocho.

Shoko rokuti manhenda (uncertain outcome) rinotaurwa panenge pasingazivikanwe kuti zvichazoveyi pane chinhu chacho chiri kutariswa. Ndipo paya panonzi netsumo, Mombe yestsiru manhenda waikama - izvi zvichireva kuti hazvizivikanwe kuti inokamika sei, inoburitsa mukaka wakawanda here kana kuti kwete? Vamwe vatauri vanoti Makoto.

Bandiko (Sector) - iri izwi rinoreva nzvimbo iri pakati pemutaro miviri (radii) yakanyorwa kubva pakati pedenderedzwa kuenda pazvimiso zviviri zvakasiyana zviri pamuganhu wedenderedzwa.

Machende ndiwo aya anonzi muchirungu ma testicles; uye maari ndimo munogadzirwa mbeu yehubaba, unonzi uronyo kana kuti maronyo. Machende anozivikanwawo nezita rekuti makandi asi vamwe vanowanzomati matomatisi kana kuti mabhora. Murume umwe neumwe unenge ane machende maviri, asi kune varume vashoma vane jende rimwe.